Currus electricus
Currus electricus vel tramviarius, a similitudine traminis vectorii dictus, est vehiculum quod in ferrivia gubernatur, homines inter regiones urbanas transportans. Singuli currus electrici saepemodo lineae vulgo appellantur; scilicet linea 1, 2, 3 ceteraeque lineae. Olim erant et nonnumquam hodie sunt omnes currus electrici unius civitatis uno colore picti; Monaci exempli gratia caeruleo colore, Stuttgarti flavo, Turici viridi, Vindobonae rubro.